ཟླ་ཚེས་ཉིན་རྒྱལ་སྲིད་སྤྱི་ཁྱབ་ཁང་གི་ཙུང་ལི་ལི་ཁེ་ཆང་གིས་སྲིད་གཞུང་གི་ལས་དོན་སྙན་སྒྲོན་གནང་སྐབས་གསུངས་དོན།ལོ་ལྔ་ཡི་རིང་ཕྱོགས་ཡོངས་ནས་སྒྱུར་བཅོས་ཟབ་སྤེལ་མཐའ་འཁྱོངས་བྱས་པ་དང་།སྒྲིག་སྲོལ་དང་ལམ་སྲོལ་གྱི་ཞན་ཆ་སེལ་གང་ཐུབ་བྱས་པས།འཕེལ་རྒྱས་ཀྱི་སྒུལ་ཤུགས་རྒྱུན་མ་ཆད་པར་ཆེ་རུ་སོང་ཡོད།རྒྱལ་ཁབ་ལ་དབང་བའི་ཁེ་ལས་དང་མ་རྩ་སྒྱུར་བཅོས་ཏན་ཏིག་ངང་ནས་སྐུལ་སྤེལ་བཏང་བ་དང་།ཀུང་སིའི་ལམ་ལུགས་སྒྱུར་བཅོས་རྩ་བའི་ཆ་ནས་ལེགས་འགྲུབ་བྱུང་ཞིང་།ཟླ་སྒྲིལ་བསྐྱར་སྒྲིག་དང་།རིམ་གྲས་འཕྲི་འཐེན།སྤུས་ཕྱོད་མཉམ་སྤེལ་བཅས་ལ་ཕན་འབྲས་མངོན་གསལ་ཐོན་ཡོད།རྒྱལ་ཁབ་ལ་དབང་བའི་ཁེ་ལས་ཀྱི་ཕན་ཁེ་མངོན་གསལ་ཇེ་ལེགས་སུ་སོང་སྟེ།ན་ནིང་ཁེ་སྤོགས་འཕར་ཡོད།ནུས་ཁུངས་དང་།ལྕགས་ལམ།ཚྭ་ལས་སོགས་པའི་ཁྱབ་ཁོངས་སྒྱུར་བཅོས་ཟབ་སྤེལ་བྱས་པ་དང་།སྤྱི་ལ་དབང་བ་མ་ཡིན་པའི་ལམ་ལུགས་ཀྱི་དཔལ་འབྱོར་ཚོང་རར་བཅུག་འཐུས་ཇེ་ལྷུག་ཏུ་བཏང་ཡོད།གཏན་འཇགས་རྒྱུ་ནོར་གཅིག་གྱུར་ཐོག་ཐོ་རུ་འགོད་པའི་ལམ་ལུགས་བཙུགས་ཡོད།བདག་དབང་སྲུང་སྐྱོང་ལམ་ལུགས་འཐུས་སྒོ་ཚང་དུ་བཏང་ཡོད།